Wes ta duna kastigu severo den kaso di eksplotamento di ATM Corrieweg (Girobank) – KIKO TA PASANDO NOTISIA I INFORMASHON
Wes ta duna kastigu severo den kaso di eksplotamento di ATM Corrieweg (Girobank)
Djarason merdia 15 di mei tabatin un kaso den korte kontra di e sospechosonan R.B. (21 aña), J.X.F.J. (27 aña), F.W.B (37 aña) en C.D.P. (37 aña). Dia 11 di yanüari 2019 konhuntamente nan a trata di eksplotá un ATM, lokual a wòrdu evitá dor di e banko den koperashon ku polis. Durante di nan huída, e dos sospechosonan mas grandi a dal nan outo den esun di polis i pa por a detené nan mester a tira dirigí riba nan. Tur dos sospechoso ta rekuperando di herida di bala ku nan a risibi. Tur 4 sospechoso a rekonosé nan parti den e echo kastigabel. Tambe nan a pèrde trabou pa motibu ku nan ta será den SDKK.
Fiskal a pidi kastigu haltu pa motibu ku tin hopi kaso di eksplotashon di ATM na Kòrsou ultimamente. Den 2018 tabata 4 i te na e momentu nan aki den 2019 ya kaba tabatin 6. E eksplotashon di ATM aki tabata èkstra peligroso pa motibu ku tabatin hende drumi den e apartamentunan riba e ATM. Nan a keda akusá pa intento di robo, pero tambe pa okashoná un eksploshon ku peliger pa material i hende. Wes a dikta un veredikto severo pa mustra bon kla pa otronan no skohe e kaminda pa bai eksplotá ATM (prevenshon general). E sospechosonan di mas grandi a haña un kastigu di prison di 36 luna di kua 6 luna kondishonal ku un periodo di prueba di 3 aña. E dos sospechosonan mas yöng (trahadó di e dos otronan) a haña un kastigu di prizon di 30 luna di kual 15 luna kondishonal i un periodo di prueba di 3 ana. Tres di e kuater sospechosonan a wòrdu imponé supervishon di reclassering.
Si bo eksplotá un ATM i bo wòrdu gará, bo ta haña un kastigu haltu. Si bo logra kwe plaka pero despues bo wordu detené dor di polis i OM, lo bini por lo menos un terser parti èkstra riba bo kastigu. OM ta premirá mas detenshon riba termino korto den otro kasonan di ATM ku a wordu eksplotá.
← Pronóstiko di tempu pa Kòrsou i bisindario bálido te djabièrnè mainta 06:00 o.l, 17 di mei 2019.
Rechter straft streng in zaak poging plofkraak op ATM Corriweg (Girobank) →
Temporada di Orkan 2019 / Orkaanseizoen 2019 / Hurricane Season 2019